El Rèquiem de Fauré i la Quarta de Txaikovski- Palau de la Música
Rèquiem en Re menor, op. 48, de Gabriel Fauré Introit et Kyrie Offertoire Sanctus Pie Jesu Agnus Dei Libera Me In Paradisum Simfonia núm. 4 en Fa menor, op. 36, de Piotr Ilitx Txaikovski Andante sostenuto - Moderato con anima - Andantino in modo di canzona Scherzo: Pizzicato ostinato. Allegro Finale: Allegro con fuoco
Centre de documentació de l'Orfeó Català
Fundació Orfeó Català- Palau de la Música Catalana
l’Orquestra Camera Musicae al Palau de la Música Catalana IV temporada de concerts gener - maig 2016 Concert núm. 3 El Rèquiem de Fauré i la Quarta de Txaikovski OCM 2006-2016: 10è aniversari Sala de Concerts diumenge 6 de març de 2016 18:00h L’Orquestra Camera Musicae L’Orquestra Camera Musicae (OCM) de Tarragona, fundada l’any 2006, va néixer en el marc de la companyia d’òpera del mateix nom, amb l’objectiu de participar en les seves representacions operístiques. El setembre de 2007 es va presentar al públic en solitari. D’ençà de la temporada 2008-09, l’OCM organitza la seva pròpia temporada de concerts, amb caràcter estable, on compagina el repertori clàssic amb la descoberta de noves obres i de nous compositors. L’Orquestra va iniciar la temporada 2009-10 el seu projecte de residència a l’Auditori de l’Escola Municipal de Música Pau Casals del Vendrell, vigent en l’actualitat. L’OCM ha gaudit d’una gran rebuda per part del públic català i ha estat seleccionada per participar en cites de la importància del Festival Internacional de Música Pau Casals del Vendrell, el San Miguel Mas i Mas Festival, el Festival de Música de Llívia, el Festival Interludi de Calonge o el Festival de Rialp, entre d’altres. Així mateix ha actuat en sales de concert com L’Auditori de Barcelona, l’Auditorio Nacional de Madrid i el Palau de la Música Catalana, on produeix la seva pròpia temporada de concerts d’ençà de 2012-13. Recentment ha realitzat una gira de concerts per diferents ciutats d’Alemanya, Txèquia i Suïssa. De manera paral·lela a la seva activitat concertística, l’OCM ha enregistrat els discs De Catalunya al món, Un conte de Nadal i Mediterráneo. Des del seu inici, Tomàs Grau n’és el director titular i artístic, i des de la temporada 2014-15, Jordi Mora és el principal director convidat de la formació. L’Orquestra Camera Musicae compta amb el suport de l’Institut Català de les Empreses Culturals i de la Diputació de Tarragona, el patrocini de Repsol i de la Fundació Privada Mútua Catalana, i la col·laboració de Munich Sports. És membre de l’Associació Catalana d’Orquestres Professionals. www.orquestracameramusicae.com Cor Jove de l’Orfeó Català Forma part de l’Escola Coral de l’Orfeó Català i està integrat per cantaires de setze a vint-i-cinc anys. Fundat el 1986 i dirigit per Conxita Garcia durant els primers setze anys, actualment Esteve Nabona n’és el director i Josep Buforn el pianista. Ha col·laborat amb l’OBC, Orquestra Simfònica del Vallès, The Sexteen Orchestra, Ensemble Pygmalion, Orquestra Barroca Catalana i Orquestra de Cambra Terrassa 48, entre d’altres. També ha treballat amb directors de prestigi, com Harry Christophers i Raphaël Pichon. S’ha presentat arreu dels Països Catalans, a Espanya, Polònia, Alemanya, Àustria, República Txeca i Holanda. El 2010 va enregistrar el CD Aigües de primavera i el 2013 el CD Rèquiems de Mozart i de Fauré per a Columna Musica. Durant la temporada 2014-15 el Cor Jove ha interpretat la banda sonora d’El senyor dels anells de Howard Shore juntament amb el Cor Infantil de l’Orfeó Català i el Cor Jove dels Països Catalans, en la temporada de l’Orquestra Simfònica de Barcelona Nacional de Catalunya; també ha col·laborat amb Albert Guinovart, en un programa integrat per fragments i escenes de musicals del mateix compositor, en el cicle Tardes al Palau, i en el Cicle Coral Orfeó Català interpretarà el Magnificat de Bach i dos dels Himnes de la coronació de Händel, acompanyat per l’Ensemble Méridien i dirigits per Esteve Nabona. L’Escola Coral de l’Orfeó Català rep el mecenatge de la Fundación Banco Santander. www.orfeocatala.cat/ca/cor-jove_4069 Núria Rial soprano Formada musicalment a Catalunya, on va cursar els graus professionals de cant i piano, Núria Rial es va traslladar el 1998 a Suïssa per ampliar la seva formació amb el professor Kurt Widmer a la Musikakademie der Stadt Basel. Ben aviat, la soprano començà a compaginar els estudis amb actuacions cada vegada més nombroses, tant a Espanya com a la resta d’Europa, i va poder treballar amb músics i directors com René Jacobs, Giovanni Antonini, Fabio Bonizzoni, Pierre Cao, Attiglio Cremonesi i orquestres com la Kammerorchester Basel, Orchester des Schola Cantorum Basiliensis, Zürcher Kammerorchester, Concerto Köln, Camerata Köln, Les Cornets Noirs, La Fenice, Arpeggiata i Akademie für Alte Musik Berlin. sovint actua amb repertoris del classicisme, romanticisme i principis del segle XX, amb directors com Antoni Ros-Marbà, Salvador Mas, Howard Griffiths, Thomas Hengelbrock, i amb orquestres com la Simfònica de Barcelona i Nacional de Catalunya, Bayersiche Rundfunk München, Kammerorchester München, Kammerorchester Zürich i English Concert, entre d’altres. La música del renaixement i del barroc sempre ha ocupat un espai predominant en la seva activitat, però també Núria Rial col·labora per segona vegada amb l’Orquestra Camera Musicae. Ha enregistrat per als segells discogràfics Sony BMG, Harmonia Mundi, Glossa, Alpha, Mirare i OEHMS Classics. Ha enregistrats per Radio Nacional de España, Catalunya Música, Bayerischer Rundfunk, Schweizer Radio DRS2, ORF1, RAI, entre d’altres, i algunes de les seves actuacions han estat retransmeses pels canals televisius Arte i Mezzo. www.nuriarial.com Àngel Òdena baríton Nascut a Tarragona i llicenciat en Geografia i Història, va estudiar cant amb Maria Dolores Aldea, Gerard Souzay i Eduard Giménez. Va debutar al Teatre Petruzzelli de Bari amb La Bohème, i des de llavors actua regularment a destacats escenaris operístics espanyols (Liceu de Barcelona, Teatro Real i Teatro de la Zarzuela de Madrid, Òpera d’Oviedo, Las Palmas, Sevilla, Bilbao, La Corunya, València, etc.) i internacionals (Lisboa, Salzburg, Berlín, Palerm, Nàpols, Bolonya, Florència, Tolosa, Arena de Verona, Orange, París, Atenes, Amsterdam, Miami i New York). El seu repertori operístic inclou els principals rols de la seva tessitura com Il Barbiere di Siviglia, Il Viaggio a Reims, L’Elisir d’Amore, Lucia di Lammermoor, Cosí fan tutte, Falstaff, Un Ballo in Maschera, Don Carlo, Aida, Il trovatore, La Traviata, Attila, Carmen, Faust, Thaïs, Tannhäuser, Tristan und Isolde, Manon Lescaut, Madama Butterfly, I Pagliacci i Cavalleria Rusticana. Ha intervingut també en nombroses produccions de sarsuela (Luisa Fernanda, Pan y Toros, Katiuska, El Gato Montés...). Ha esta guardonat amb el Premio Lírico Teatro Campoamor 2012 al millor intèrpret de sarsuela per la producció d’El Gato Montés al Teatro de la Zarzuela i millor cantant al Teatre de Palma de Mallorca per Otello al 2014. Recents i futures actuacions inclouen Macbeth a Lisboa, La Traviata al Teatro Real i al Liceu, Otello a Palma de Mallorca i Sevilla, Don Carlo a El Escorial, Roberto Devereux al Teatro Real, Il Duca d’Alba a Oviedo, Juan José al Teatro de la Zarzuela i Simon Boccanegra i Rigoletto al Liceu. Àngel Òdena col·labora per primera vegada amb l’Orquestra Camera Musicae. www.angelodena.com Tomàs Grau director Nascut a Barcelona l’any 1979, realitza els estudis musicals al Conservatori Superior Municipal de Música de la mateixa ciutat, on obté el títol de Professor Superior en Direcció de Cors, guardonat amb el Premi d’Honor, l’any 2003. Prossegueix els seus estudis de direcció a l’Escola Superior de Música de Catalunya, on obté el Títol Superior de Direcció d’Orquestra, assolint les màximes qualificacions, l’any 2007. Complementa la seva formació en els Wiener Meisterkurse 2006 i 2007, en l’especialitat de Direcció d’Orquestra. Ha estudiat direcció amb professors de reconegut prestigi internacional com Salvador Mas, Jordi Mora, Pierre Cao, Gary Graden o José Rafael Pascual-Vilaplana. Ha dirigit, entre d’altres, solistes de talla nacional i internacional com Hartmut Rohde, Michael Ewers, Miklós Nagy, Richard Todd, Salvatore Spanó, Judith Jáuregui, Lluís Claret, Núria Rial, Claudi Arimany, Jean-Louis Beaumadier, Albert Guinovart i Chano Domínguez, a les principals sales de concerts de Catalunya i l’estat espanyol. L’any 2011, essent-ne el director titular, rep el Premi Ciutat de Barcelona de Música atorgat a la Cobla Sant Jordi - Ciutat de Barcelona. Actualment és el director titular i artístic de l’Orquestra Camera Musicae, i el conviden regularment a dirigir d’altres formacions, com l’Orquestra Nacional Clàssica d’Andorra, l’Orquestra Simfònica de la Región de Múrcia, l’Orquestra Clàssica Santa Cecília, l’Orquestra Ciutat de Sant Boi, l’Orquestra de Cambra de Vic, l’Orquestra de Cambra de Vila-seca i l’Orquestra de Cambra de Cervera. www.tomasgrau.com Programa del concert Part I Rèquiem en Re menor, op. 48 Introit et Kyrie Gabriel Fauré Offertoire Sanctus Pie Jesu Agnus Dei Libera Me In Paradisum Part II Simfonia núm. 4 en Fa menor, op. 36 Piotr Ilitx Txaikovski Andante sostenuto - Moderato con anima Moderato assai, quasi Andante - Allegro vivo Andantino in modo di canzona Scherzo: Pizzicato ostinato. Allegro Finale: Allegro con fuoco Orquestra Camera Musicae Cor Jove de l’Orfeó Català (dir. Esteve Nabona) Núria Rial, soprano Àngel Òdena, baríton Tomàs Grau, director Orquestra Camera Musicae Flautes: Neus Puig, Cristina Granero i Pol Abellan Oboès: Roberto Ordax i Pau Roca Clarinets: Míriam Farré i Naüm Monterde Fagots: Daniel Ortuño i Guillem Borràs Trompes: Oleguer Bertran, Jordi Guasp, Raül Garrido i Juan Miguel Marzá Trompetes: Carlos Martí i Josep Lluis López Trombons: Jordi Masip, Senent Domingo i Joan Palacio Tuba: Carles Lorente Percussió: Francesc Vidagany, Ferran Carceller i Francisco Montañés Arpa: Esther Pinyol Orgue: Josep Mateu Violins primers: Joel Bardolet (concertino), Christian Torres, Andrea Chao, Anna Urpina, Bernat Piqué, Anna Sibila, Heriberto Fonseca, Ariadna Gabarrell, Albert Barbeta, Eduard Sobrado, David Gómez i Roger Junyent Violins segons: Cati Reus, Daniel Gil, Laia Pujolassos, Joan Marsol, Núria Ayats, Bernat Bofarull, Mar Aldomà, Laura Gené, Gisela Ruiz i Noemí Rubio Violes: Mariona Oliu, Cristina Rodríguez, Laia Martí, Félix Gallego, Núria Garcia Pastor, Cristina Izcue, Albert Flores i Núria Garcia Salas Violoncels: Daniel Claret, Ferran Bardolet, Anna Mora, Amaia Ruano, Carmen Gómez i Elisa González-Pola Contrabaixos: Yamila Pedrosa, Roger Azcona, Enric Boixadós i Blanca Giménez /orquestraOCM @orquestraOCM @orquestraOCM /orquestraOCM Direcció artística Tomàs Grau Producció executiva i comunicació Rut Martínez Gestió Míriam Farré Núria Morera Regidoria Pere Gort Disseny gràfic El Gallinero Agraïments David Molina Joana Vidal Tànit Bono Eulàlia Grau Jordi Mora José R. Pascual-Vilaplana Albert Guinovart Claudi Arimany Josep Maria Ferrando Giovanni Giri Josep Bertran Fundació Orfeó Català - Palau de la Música Un agraïment molt especial a les famílies i amics de l’Orquestra pel seu suport i acompanyament en aquests primers deu anys fent música al vostre costat. organitza col·labora amb el suport de mitjans col·laboradors * Catalunya Música retransmet en directe aquest concert.